            ACORD PENTRU EFECTUAREA ELECTROENCEFALOGRAMEI
Stimate pacient/părinte, acesta este un acord pentru efectuarea electroencefalogramei de către unul dintre medicii sau asitentele medicale din cadrul clinicii  IOANA MEDICAL CENTER SRL

Aceasta se efectuează doar la indicaţia unui medic şi doar acelor pacienţi pentru care s-a exprimat acordul scris.    Vă rugam să citiţi cu atenţie cele ce urmează şi să decideţi în cunoştinţă de cauză şi în deplină libertate. 

Descrierea investigaţiei:
Electroencefalograma este o manevră noninvazivă de explorare a activităţii creierului; aceasta înseamnă ca ea nu produce nici un rău celui pentru care se efectuează şi nu interferă cu activitatea cerebrală. 

Electroencefalograma este o înregistrare a activităţii electrice a creierului ce nu are niciun fel de reactii adverse;    înregistrarea se face cu ajutorul unor electrozi ce sunt plasaţi pe suprafata capului pacientului: acestia pot fi de mai multe feluri. În funcţie de tipul de înregistrare ce trebuie făcută, medicul va alege electrozii potriviţi.

Pe durata înregistrării, medicul poate cere pacientului să efectueze anumite manevre, considerate "activatoare": închiderea/deschiderea ochilor, hiperventilaţie, stimulare luminoasă intermitentă şi, după caz, somn. În mod obişnuit, aceste manevre nu vor duce la modificarea activităţii cerebrale normale şi analiza răspunsurilor creierului la aceste manevre este folosită pentru aprecierea calitativă a  activităţii cerebrale. 

Orice pacient va fi însoţit pe durata desfăsurării acestei investigaţii de către un adult, persoană responsabilă.

Evenimente ce pot surveni pe durata desfăşurării electroencefalogramei:
În scop diagnostic, de asemenea, pentru a stimula apariţia de modificări ale activităţii cerebrale, suspectate ca şi cauză pentru acuzele pacientului, se poate recomanda privarea de somn nocturn, totală sau parţială, premergatoare înregistrării electroencefalografice. Privarea de somn poate de asemenea să producă o criză epileptică la un pacient cu un asemenea fond preexistent, iar în foarte rare cazuri şi status epileptic.

În această situaţie se va interveni terapeutic în clinică, conform deciziei medicului de tură, iar dacă pacientul nu îşi revine, se va asigura transferul cu ajutorul ambulanţei către un serviciu de urgenţă. 

Crizele epileptice pot surveni în timpul inregistrarii, după cum survin şi în alte condiţii obişnuite şi NU sunt produse de activitatea de înregistrare în sine.

Aspecte administrativ- financiare
 Durata de desfăşurare a înregistrării EEG este cea prevazută în programator. Rezultatul va fi eliberat în general intr-un interval de timp de 24 ore putȃnd, fi ridicat de la recepţia clinicii. În cazuri izolate, atunci cȃnd traseele necesită o analiză amănunţită, rezultatul poate fi eliberat  mai tarziu, dar nu mai mult de 7 zile de la data efectuării. În această situaţie, veţi fi informaţi de către medicul ce face înregistrarea şi analiza datelor asupra datei la care va fi eliberat rezultatul.

Este posibil ca în timpul unei înregistrări programate să nu se atingă scopul acesteia (nu au avut loc manifestările suspecte, nu s-au produs crize, etc ). Aceasta este o imagine a activităţii cerebrale la momentul la care se efectuează înregistrarea şi este posibil să fie nevoie de înregistări ulterioare pentru completarea diagnosticului.

Vă rugăm să protejaţi aparatele existente în cabinetele unde se desfăşoară activitatea EEG, şi să supravegheaţi copilul, pentru a preveni producerea de daune materiale. 

Menţionăm că    supravegherea copilului    precum şi responsabilitatea pentru comportamentul acestuia revin în întregime persoanei care însoţeste copilul.

Subsemnatul Domnul/ Doamna

...……………………..................................................., identificat cu CI seria…….nr……..…..

Cu domiciliul in :…………………………………………………………………………………………………………………………………………………………………………………........................................

Părinte/tutore al copilului………………………………………………..………….cu CNP…………………………………...

· Am avut posibilitatea să pun întrebări în legătură cu activităţile prevăzute şi am înţeles motivele realizării acestora şi riscurile pe care le implică. 

· Permit cadrelor din echipa medicală să aibă acces la datele medicale ale copilului meu pentru a avea informaţii asupra parametrilor de evoluţie clinică. Am înţeles că aceste informaţii vor fi confidenţiale.                                                                                                                                                                                                                                          

· Ştiu cum pot contacta echipa de medici dacă voi avea nevoie şi cum pot primi informaţiile despre rezultatele investigaţiei

· Considerând că dispun de toate informaţiile care îmi permit să iau o decizie, îmi dau acordul pentru efectuarea inregistrarii electroencefalografice

Semnatura....................................................................................

Data:........................................................

Medic/Asistent medical………………………………………………….

Data……………………………………


